stanford-oval/wikipedia huggingface dataset:
วอลเลย์บอลชายชิงแชมป์โลก 2014 รอบคัดเลือก
สมาพันธ์ที่ร่วมการคัดเลือก > ซีเอวีบี

บทความหลัก: วอลเลย์บอลชายชิงแชมป์โลก 2014 รอบคัดเลือก โซนแอฟริกา
| --- | --- |
  แอลจีเรีย (รอบภูมิภาคย่อย, รอบภูมิภาค, รอบสุดท้าย)   บอตสวานา (รอบภูมิภาคย่อย, รอบภูมิภาค, รอบสุดท้าย)   บูร์กินาฟาโซ (รอบภูมิภาคย่อย, รอบภูมิภาค)   บุรุนดี (รอบภูมิภาคย่อย, รอบภูมิภาค)   แคเมอรูน (รอบภูมิภาคย่อย, รอบภูมิภาค, รอบสุดท้าย)   กาบูเวร์ดี (รอบภูมิภาคย่อย, รอบสุดท้าย)   ชาด (รอบภูมิภาคย่อย, รอบภูมิภาค)   สาธารณรัฐคองโก (รอบภูมิภาคย่อย, รอบภูมิภาค, รอบสุดท้าย)   อียิปต์ (รอบภูมิภาคย่อย, รอบภูมิภาค, รอบสุดท้าย)   กาบอง (รอบภูมิภาคย่อย, รอบภูมิภาค, รอบสุดท้าย)   กานา (รอบภูมิภาคย่อย, รอบภูมิภาค)   โกตดิวัวร์ (รอบภูมิภาคย่อย)   เคนยา (รอบภูมิภาคย่อย, รอบภูมิภาค, รอบสุดท้าย)   เลโซโท (รอบภูมิภาคย่อย, รอบภูมิภาค)   ลิเบีย (รอบภูมิภาคย่อย)   มาลาวี (รอบภูมิภาคย่อย)   มอริเชียส (รอบภูมิภาคย่อย, รอบภูมิภาค):   โมร็อกโก (รอบภูมิภาคย่อย, รอบภูมิภาค)   โมซัมบิก (รอบภูมิภาคย่อย, รอบภูมิภาค)   นามิเบีย (รอบภูมิภาคย่อย, รอบภูมิภาค)   ไนเจอร์ (รอบภูมิภาคย่อย, รอบภูมิภาค, รอบสุดท้าย)   ไนจีเรีย (รอบภูมิภาคย่อย, รอบภูมิภาค, รอบสุดท้าย)   รวันดา (รอบภูมิภาคย่อย, รอบภูมิภาค, รอบสุดท้าย)   เซเนกัล (รอบภูมิภาคย่อย, รอบภูมิภาค, รอบสุดท้าย)   เซเชลส์ (รอบภูมิภาคย่อย, รอบภูมิภาค, รอบสุดท้าย)   เซียร์ราลีโอน (รอบภูมิภาคย่อย)   เอสวาตินี (รอบภูมิภาคย่อย)   แทนซาเนีย (รอบภูมิภาคย่อย)   โตโก (รอบภูมิภาคย่อย)   ตูนิเซีย (รอบภูมิภาคย่อย, รอบภูมิภาค, รอบสุดท้าย)   ยูกันดา (รอบภูมิภาคย่อย, รอบภูมิภาค)   แซมเบีย (รอบภูมิภาคย่อย, รอบภูมิภาค, รอบสุดท้าย)   ซิมบับเว (รอบภูมิภาคย่อย, รอบภูมิภาค)
สมาพันธ์ที่ร่วมการคัดเลือก > ซีอีวี

บทความหลัก: วอลเลย์บอลชายชิงแชมป์โลก 2014 รอบคัดเลือก โซนยุโรป
| --- | --- |
  แอลเบเนีย (ชิงแชมป์ซีอีวี) (รอบแรก)   อันดอร์รา (ชิงแชมป์ซีอีวี)   ออสเตรีย (ชิงแชมป์ซีอีวี) (รอบแรก)   อาเซอร์ไบจาน (รอบแรก)   เบลารุส (ชิงแชมป์ซีอีวี) (รอบแรก, รอบสอง, รอบสาม)   เบลเยียม (ชิงแชมป์ซีอีวี) (รอบแรก, รอบสาม)   บอสเนียและเฮอร์เซโกวีนา (รอบแรก)   บัลแกเรีย (ชิงแชมป์ซีอีวี) (รอบสาม)   โครเอเชีย (ชิงแชมป์ซีอีวี) (รอบแรก, รอบสาม)   ไซปรัส (ชิงแชมป์ซีอีวี) (รอบแรก, รอบสาม)   เช็กเกีย (ชิงแชมป์ซีอีวี) (รอบสาม)   เดนมาร์ก (ชิงแชมป์ซีอีวี) (รอบแรก)   เอสโตเนีย (ชิงแชมป์ซีอีวี) (รอบแรก, รอบสาม)   ฟินแลนด์ (ชิงแชมป์ซีอีวี) (รอบสาม)   ฝรั่งเศส (ชิงแชมป์ซีอีวี) (รอบสาม)   เยอรมนี (ชิงแชมป์ซีอีวี) (รอบสาม)   บริเตนใหญ่ (ชิงแชมป์ซีอีวี)   กรีซ (ชิงแชมป์ซีอีวี) (รอบแรก, รอบสาม)   ฮังการี (ชิงแชมป์ซีอีวี) (รอบแรก)   ไอซ์แลนด์ (รอบแรก)   อิสราเอล (ชิงแชมป์ซีอีวี) (รอบแรก, รอบสอง)   อิตาลี (ชิงแชมป์ซีอีวี):   ลัตเวีย (ชิงแชมป์ซีอีวี) (รอบแรก)   ลักเซมเบิร์ก (ชิงแชมป์ซีอีวี) (รอบแรก)   มาซิโดเนียเหนือ (ชิงแชมป์ซีอีวี) (รอบแรก, รอบสาม)   มอลโดวา (รอบแรก)   มอนเตเนโกร (ชิงแชมป์ซีอีวี) (รอบแรก)   เนเธอร์แลนด์ (ชิงแชมป์ซีอีวี) (รอบแรก, รอบสอง, รอบสาม)   ไอร์แลนด์เหนือ (รอบแรก)   นอร์เวย์ (รอบแรก)   โปรตุเกส (ชิงแชมป์ซีอีวี) (รอบสาม)   โรมาเนีย (ชิงแชมป์ซีอีวี) (รอบแรก, รอบสอง)   รัสเซีย (ชิงแชมป์ซีอีวี)   ซานมารีโน (รอบแรก)   สกอตแลนด์ (รอบแรก)   เซอร์เบีย (ชิงแชมป์ซีอีวี) (รอบสาม)   สโลวาเกีย (ชิงแชมป์ซีอีวี) (Third Round)   สโลวีเนีย (ชิงแชมป์ซีอีวี) (รอบแรก, รอบสาม)   สเปน (ชิงแชมป์ซีอีวี) (Third Round)   สวีเดน (ชิงแชมป์ซีอีวี) (รอบแรก, รอบสอง)   สวิตเซอร์แลนด์ (ชิงแชมป์ซีอีวี)   ตุรกี (ชิงแชมป์ซีอีวี) (รอบสาม)   ยูเครน (ชิงแชมป์ซีอีวี) (รอบแรก, รอบสอง, รอบสาม)
สมาพันธ์ที่ร่วมการคัดเลือก > ซีเอสวี

บทความหลัก: วอลเลย์บอลชายชิงแชมป์โลก 2014 รอบคัดเลือก โซนอเมริกาใต้
| --- | --- |
  อาร์เจนตินา (ชิงแชมป์ซีเอสวี)   บราซิล (ชิงแชมป์ซีเอสวี)   ชิลี (ชิงแชมป์ซีเอสวี) (การแข่งขันรอบคัดเลือก):   โคลอมเบีย (ชิงแชมป์ซีเอสวี) (การแข่งขันรอบคัดเลือก)   ปารากวัย (ชิงแชมป์ซีเอสวี) (การแข่งขันรอบคัดเลือก)   เวเนซุเอลา (การแข่งขันรอบคัดเลือก)
สมาพันธ์ที่ร่วมการคัดเลือก > นอร์เซกา

บทความหลัก: วอลเลย์บอลชายชิงแชมป์โลก 2014 รอบคัดเลือก โซนอเมริกาเหนือ
| --- | --- |
  แองกวิลลา (รอบแรก, รอบสอง)   แอนทีกาและบาร์บิวดา (รอบแรก, รอบสอง)   อารูบา (รอบแรก, รอบสอง)   บาฮามาส (รอบแรก, รอบสอง, รอบสาม)   บาร์เบโดส (รอบแรก, รอบสอง, รอบสาม)   เบลีซ (รอบแรก)   เบอร์มิวดา (รอบแรก)   หมู่เกาะบริติชเวอร์จิน (รอบแรก, รอบสอง)   แคนาดา (รอบสาม)   หมู่เกาะเคย์แมน (รอบแรก)   คอสตาริกา (รอบแรก, รอบสอง, รอบสาม, รอบสุดท้าย)   คิวบา (รอบสาม)   กูราเซา (รอบแรก, รอบสอง)   ดอมินีกา (รอบแรก, รอบสอง)   สาธารณรัฐโดมินิกัน (รอบแรก, รอบสอง, รอบสาม, รอบสุดท้าย)   เอลซัลวาดอร์ (รอบแรก, รอบสอง)   กรีเนดา (รอบแรก, รอบสอง)   กัวเดอลุป (รอบแรก, รอบสอง)   กัวเตมาลา (รอบแรก, รอบสอง, รอบสาม, รอบสุดท้าย)   เฮติ (รอบแรก, รอบสอง, รอบสาม):   ฮอนดูรัส (รอบแรก, รอบสอง, รอบสาม)   จาเมกา (รอบแรก)   มาร์ตีนิก (รอบแรก, รอบสอง)   เม็กซิโก (รอบสาม)   มอนต์เซอร์รัต (รอบแรก)   นิการากัว (รอบแรก, รอบสอง)   ปานามา (รอบแรก, รอบสอง, รอบสาม)   ปวยร์โตรีโก (รอบสาม, รอบสุดท้าย)   เซนต์คิตส์และเนวิส (รอบแรก, รอบสอง)   เซนต์ลูเชีย (รอบแรก, รอบสอง, รอบสาม)   แซ็ง-มาร์แต็ง (รอบแรก, รอบสอง)   เซนต์วินเซนต์และเกรนาดีนส์ (รอบแรก, รอบสอง)   ซินต์เอิสตาซียึส (รอบแรก)   ซินต์มาร์เติน (รอบแรก)   ซูรินาม (รอบแรก, รอบสอง, รอบสาม)   ตรินิแดดและโตเบโก (รอบสุดท้าย)   หมู่เกาะเติกส์และเคคอส (รอบแรก)   หมู่เกาะเวอร์จินของสหรัฐ (รอบแรก)   สหรัฐ (รอบสาม)
แหล่งข้อมูลอื่น

2014 World Championship Qualification NORCECA
| ด ค กวอลเลย์บอลชายชิงแชมป์โลก 2014 รอบคัดเลือก |
| --- | --- |
 เอวีซี  ซีเอวีบี  ซีอีวี  ซีเอสวี  นอร์เซกา
วัดคลองขุดเล็ก

| วัดคลองขุดเล็ก |
| --- | --- |

ชื่อสามัญ: วัดคลองขุดเล็ก, สำนักสงฆ์ศรีทองใบ
ที่ตั้ง: ตำบลแพรกหนามแดง อำเภออัมพวา จังหวัดสมุทรสงคราม
ประเภท: วัดราษฎร์
นิกาย: มหานิกาย
เจ้าอาวาส: พระครูปลัดมงคลวรวัฒน์
 สถานีย่อยพระพุทธศาสนา
วัดคลองขุดเล็ก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแพรกหนามแดง อำเภออัมพวา จังหวัดสมุทรสงคราม พื้นที่หลังวัดติดคลองขุดซึ่งมีตำนานเรื่องพญานาค ปัจจุบันมีพระครูปลัดมงคลวรวัฒน์ ดำรงตำแหน่งเจ้าอาวาส
วัดคลองขุดเล็ก แต่เดิมตั้งเป็น สำนักสงฆ์ชื่อว่า สำนักสงฆ์ศรีทองใบ ตั้งเมื่อ พ.ศ. 2526 ผู้ริเริ่มก่อตั้งวัด คือ พระปลัด บุญเลิศ จนฺทโสภโณ และนายช้วน ขุนนุช โดยมีประชาชนบริจาคที่ดินให้ จำนวน 10 ไร่ 16 ตารางวา และได้รับอนุญาตให้ตั้งเป็นวัดเมื่อวันที่ 5 ตุลาคม พ.ศ. 2537 กรรมการมหาเถรสมาคมพิจารณาให้ชื่อวัดว่า "วัดคลองขุดเล็ก" ตามชื่อของหมู่บ้าน และได้รับพระราชทานวิสุงคามสีมาเมื่อวันที่ 23 กุมภาพันธ์ พ.ศ. 2542
สภาพเดิมของวัดคลองขุดเล็ก เป็นสวนมะพร้าว หน้าวัด คือ คลองขุดสมบูรณ์ ติดต่อกับคลองแขก สถานที่ตั้งวัดค่อนข้างกันดาร หมู่บ้านน้อย และอยู่ใกล้กับสุเหร่าของศาสนาอิสลาม ประชาชนนับถือพุทธมีจำนวนน้อย ต้องอาศัยพุทธศาสนิกชนต่างถิ่นมาช่วยเหลือบูรณปฏิสังขรณ์ วัดมีเจ้าอาวาสรูปแรก คือ พระปลัดบุญเลิศ จนฺทโสภโณ ท่านเป็นเจ้าของน้ำมันนวดสมุนไพร น้ำมันทิพย์มนต์ แก้ปวด แก้เมื่อย
วัดครุใน

| วัดครุใน |
| --- | --- |


ชื่อสามัญ: วัดครุใน
ที่ตั้ง: เลขที่ 31 หมู่ที่ 11 ซอยสุขสวัสดิ์ 70 ซอย 3 ถนนสุขสวัสดิ์ ตำบลบางครุ อำเภอพระประแดง จังหวัดสมุทรปราการ 10130
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดครุใน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 11 ตำบลบางครุ อำเภอพระประแดง จังหวัดสมุทรปราการ มีเนื้อที่ตั้งวัด 22 ไร่ 2 งาน 4  ตารางวา มีที่ธรณีสงฆ์ประมาณ 18 ไร่ 2 งาน 60 ตารางวา
วัดครุในได้รับอนุญาตประกาศตั้งวัดเมื่อปี พ.ศ. 2436 ไม่ปรากฏหลักฐานว่าใครเป็นผู้สร้าง ได้รับพระราชทานวิสุงคามสีมา 3 ครั้ง แต่ครั้งหลังสุดเมื่อวันที่ 2 กันยายน พ.ศ. 2501 วัดตั้งชื่อตามชื่อตำบลที่ตั้งวัด คือตำบลบางครุ รวมถึงมีคลองบางครุผ่านหน้าวัด และวัดนี้สร้างอยู่ด้านในของบางครุ ซึ่งถือเป็นเส้นทางคมนาคมที่สำคัญในสมัยนั้น ส่วนด้านนอกหรือด้านติดกับแม่น้ำเจ้าพระยานั้นเรียกว่าวัดครุนอก เพราะตั้งอยู่ด้านนอกคือปากคลองบางครุ แต่เดิมวัดตั้งอยู่ลึกเข้าไปในสวน ห่างจากที่ตั้งวัดปัจจุบันประมาณ 500 เมตร ติดกับคลองบางครุ
วัดครุในมีพระพุทธรูป 2 องค์ คือ พระพุทธโสธรจำลองสร้างเมื่อ พ.ศ. 2486 และพระพุทธเมตตาสร้างเมื่อ พ.ศ. 2503 และมีพระพุทธบาทจำลอง
วัดคมนียเขต

| วัดคมนียเขต |
| --- | --- |

ชื่อสามัญ: วัดคมนียเขต, วัดคุกคัก, วัดคึกคัก
ที่ตั้ง: ตำบลคึกคัก อำเภอตะกั่วป่า จังหวัดพังงา
ประเภท: วัดราษฎร์
นิกาย: มหานิกาย
เจ้าอาวาส: พระครูพิพัฒนคมนียเขต (ภราดร สนฺติกโร)
 สถานีย่อยพระพุทธศาสนา
วัดคมนียเขต  เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคึกคัก อำเภอตะกั่วป่า จังหวัดพังงา มีพระครูพิพัฒนคมนียเขต (ภราดร สนฺติกโร) ดำรงตำแหน่งเจ้าอาวาสในปัจจุบัน
วัดคมนียเขต หรือ วัดคึกคัก สร้างขึ้นเมื่อวันที่ 15 กรกฎาคม พ.ศ. 2452 โดยมีพระครูประสาทประกฤตพรต เป็นผู้ริเริ่มดำเนินการสร้าง เดิมเรียกกันว่า "วัดคุกคัก" มาจากการฟังเสียงของน้ำที่ไหลมากระทบกับโขดหินในลำคลอง ก่อนที่นายร่วง บัวแก้ว ครูใหญ่โรงเรียนวัดคุกคักคนที่ 7 ได้เสนอขอเปลี่ยนชื่อใหม่เป็นตำบลคึกคัก และเป็น "วัดคึกคัก" ตามชื่อหมู่บ้าน ตำบล ตั้งแต่นั้นมาก่อนจะเปลี่ยนชื่อใหม่ว่า "วัดคมนียเขต" หมายถึง ภูมิประเทศสวยงามมีสายน้ำล้อมรอบเป็นขอบเขต วัดได้รับพระราชทานวิสุงคามสีมาเมื่อวันที่ 4 มีนาคม พ.ศ. 2471 โดยภายในอุโบสถหลังใหม่มีภาพจิตรกรรมฝาผนังเล่าเรื่องประวัติความเป็นมาของตำบลคึกคัก ได้รับพระราชทานวิสุงคามสีมาครั้งหลังเมื่อวันที่ 13 กรกฎาคม พ.ศ. 2559
วัดมีเกจิอาจารย์คือ หลวงพ่อแหวง อาภากโร อดีตเจ้าอาวาส ซึ่งเป็นที่ศรัทธาของชาวบ้านในเขตจังหวัดพังงา ภูเก็ต และใกล้เคียง ประชาชนนับถือท่านด้านจริยาวัตรท่านเป็นพระที่อยู่อย่างเรียบง่าย มีความเมตตาต่อทุกคน นอกจากนี้ ท่านยังพูดเป็นไปตามปากหรือวาจาสิทธิ์ วัดได้จัดแสดงสังขารของท่านที่ยังไม่เน่าเปื่อย
วัดครุฑธาราม

| วัดครุฑธาราม |
| --- | --- |

ชื่อสามัญ: วัดครุฑธาราม, วัดครุฑ, วัดครุธาราม
ที่ตั้ง: ตำบลคลองสระบัว อำเภอพระนครศรีอยุธยา จังหวัดพระนครศรีอยุธยา
ประเภท: วัดราษฎร์
นิกาย: มหานิกาย
พระประธาน: หลวงพ่อครุฑ
 สถานีย่อยพระพุทธศาสนา
วัดครุฑธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองสระบัว อำเภอพระนครศรีอยุธยา จังหวัดพระนครศรีอยุธยา
วัดครุฑธารามมีจารึกที่อุโบสถระบุว่าเป็นวัดที่ได้รับการสร้างขึ้นในรัชกาลสมเด็จพระที่นั่งสุริยาศน์อมรินทร์ (พระเจ้าเอกทัศน์) ในปี พ.ศ. 2302 พร้อมกับการสร้างพระประธานในอุโบสถ จากหินทรายขาว ประทับนั่งปางมารวิชัย สูง 3 ศอก 1 นิ้ว หน้าตักกว้าง 5 ศอก สูงตลอดพระรัศมี 6 ศอก 1 คืบ 1 นิ้ว ใน คำให้การขุนหลวงวัดประดู่ทรงธรรม ระบุว่าโปรดเกล้าสร้างขึ้นพร้อมวัดละมุด วัดได้รับพระราชทานวิสุงคามสีมาเมื่อ พ.ศ. 2306 หลังจากเสียกรุงศรีอยุธยาครั้งที่ 2 กลายเป็นวัดร้าง ก่อนจะมีการกลับมาบูรณะและเป็นที่จำพรรษาของพระภิกษุอีกครั้ง และในช่วงเวลาหนึ่ง เศียรของพระประธานได้ถูกโจรลักลอบเข้ามาตัดเศียรไปขาย และเมื่อชาวบ้านทราบเรื่องก็ต้องการที่จะซ่อมแซม จึงได้ออกค้นหาเศียรพระที่จะมาทดแทน และด้วยความบังเอิญ มีการค้นพบเศียรพระหนึ่งเศียร ที่สามารถนำมาประกอบเข้ากับองค์พระประธานได้พอดี ที่สำคัญพระโอษฐ์ของเศียรพระที่ได้มา มีลักษณะที่เรียกว่า ปากครุฑ พ้องกับชื่อวัด จึงมีการเรียกชื่อพระประธานองค์นี้ว่า หลวงพ่อครุฑ
ภายในวัดมีอุโบสถแบบสถาปัตยกรรมสมัยอยุธยาตอนปลาย มีลักษณะเป็นอาคารขนาดย่อมฐานอาคารแอ่นโค้ง กรอบหน้าจั่วประดับช่อฟ้าใบระกาหางหงส์ ด้านหน้าต่อมุขยื่นและมีหลังคาจั่นหับคลุม
สกุลมหาพรหม

| สกุลมหาพรหม |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Magnoliids
อันดับ:: Magnoliales
วงศ์:: Annonaceae
เผ่า:: Mitrephoreae
เผ่าย่อย:: Mitrephorinae
สกุล:: Mitrephora Hook.f. & Thomson

สปีชีส์
 ดูเนื้อหา
สกุลมหาพรหม หรือ Mitrephora เป็นสกุลของพืชในวงศ์ Annonaceae มีสมาชิกประมาณ  40 สปีชีส์ เป็นไม้ยืนต้นขนาดเล็กและไม้พุ่ม พบในเขตร้อนของเอเชียและออสเตรเลียเหนือ แพร่กระจายจากจีนไปจนถึงเกาะไหหลำจนถึงรัฐควีนส์แลนด์ ออสเตรเลีย พืชสกุลนี้พบมากในอินเดียและมีความหลากหลายในเกาะบอร์เนียวและฟิลิปปินส์
สปีชีส์

Mitrephora alba
Mitrephora aversa
Mitrephora bousigoniana
Mitrephora calcarea
Mitrephora caudata
Mitrephora celebica
Mitrephora clemensiorum
Mitrephora collinsae
Mitrephora ellipanthoides
Mitrephora ferruginea
Mitrephora fragrans
Mitrephora glabra
Mitrephora glandulifera
Mitrephora grandiflora
Mitrephora heyneana
Mitrephora keithii
Mitrephora korthalsiana
Mitrephora lanota
Mitrephora macclurei
Mitrephora maingayi
Mitrephora multifolia
Mitrephora obtusa
Mitrephora petelotii
Mitrephora pictiflora
Mitrephora pisocarpa
Mitrephora polypyrena
Mitrephora reflexa
Mitrephora reticulata
Mitrephora rugosa
Mitrephora samarensis
Mitrephora simeuluensis
Mitrephora sirikitiae
Mitrephora sorsogonensis
Mitrephora teysmannii
Mitrephora thorelii
Mitrephora tomentosa
Mitrephora trimera
Mitrephora vandaeflora
Mitrephora versteegii
Mitrephora viridifolia
Mitrephora vittata
Mitrephora vulpina
Mitrephora wangii
Mitrephora weberi
Mitrephora williamsii
Mitrephora winitii
Mitrephora woodii
Mitrephora zippeliana
Mitrephora winitii  ในไทย
ศาลเจ้าพ่อช้างเผือก

| ศาลเจ้าพ่อช้างเผือก |
| --- | --- |
Chang Phueak Shrine
th
ข้อมูลทั่วไป
ประเภท: ศาลเจ้า
เมือง: ริมคูเมืองด้านทิศเหนือ ถนนพลแสน ตำบลในเมือง อำเภอเมืองนครราชสีมา จังหวัดนครราชสีมา
ประเทศ:  ประเทศไทย
พิกัด: 14°58′46″N 102°06′12″E﻿ / ﻿14.979556°N 102.103420°E﻿ / 14.979556; 102.103420
ศาลเจ้าพ่อช้างเผือก เป็นศาลเจ้าเล็กๆ ตั้งอยู่ริมคูเมืองด้านทิศเหนือ ตรงมุมถนนมนัสตัดกับถนนพลแสน ตำบลในเมือง อำเภอเมืองนครราชสีมา จังหวัดนครราชสีมา
ประวัติ

ในสมัยรัชกาลที่ 1 เกิดช้างเผือกพัง (เพศเมีย) 2 ช้าง คล้องได้ในแขวงเมืองภูเขียว ซึ่งเป็นเมืองขึ้นของเมืองนครราชสีมา กรมการเมืองภูเขียวนำช้างมามอบให้เจ้าพระยานครราชสีมา เพื่อนำไปถวายในหลวงต่อไป และได้นำช้างมาพักอยู่นอกเมืองทางด้านเหนือผูกไว้กับเสาที่ได้นำมาด้วย เมื่อนำช้างเดินทางต่อไปยังกรุงเทพฯ ก็ไม่ได้เอาเสาไปด้วย หลังจากพนักงานกรมคชบาลตรวจลักษณะช้างแล้วนำความกราบบังคมทูลถวายรัชกาลที่ 1 ทรงโปรดให้ขึ้นระวางรับไว้เป็นพระราชพาหนะและพระราชทานนามว่า พระอินทรไอยราช้าง และ พระเทพกุญชรช้าง
ประวัติ > พระอินทรไอยรา

พระอินทรไอยรา พระยาช้างที่พระยานครราชสีมานำทูลเกล้าฯ ถวาย เป็นช้างพังเผือกตรี ลูกเถื่อน สมโภชขึ้นระวาง ณ เดือนสี่ ปีขาล 1156 (พ.ศ. 2337) พระราชทานนามว่า พระอินทรไอยรา รัตนาเคนทร์ คเชนทรบดินทร์ อินทรังสรรค์ อนันตคุณ สมบูรณเลิศฟ้า
ครั้นในสมัยรัชกาลที่ 2 ณ เดือนสี่ ปีวอก 1174 (พ.ศ.2355) ได้พระราชทานนามใหม่ว่า พระอินทรไอยรา คชาชาติฉัททันต์ พิศผิวพรรณเผือกตรีสียอดตองตากแห้ง วิศณุแกล้งรังรักษ์ มงคลลักษณเลิศฟ้า
ประวัติ > พระเทพกุญชร

พระเทพกุญชร เป็นช้างเผือกพังเอก ลูกเถื่อน สมโภชขึ้นระวาง ณ เดือนสอง ปีระกา 1163 (พ.ศ.2344) พระราชทานนามว่า พระเทพกุญชร บวรศรีเศวต เอกชาติฉัททันต์ อนันตคุณ สมบูรณเลิศฟ้า
ครั้นในสมัยรัชกาลที่ 2 ณ เดือนสอง ปีวอก 1174 (พ.ศ.2355) ได้พระราชทานนามใหม่ว่า พระเทพกุญชร บวรศรีเศวต อมเรศนฤมิตร เผือกผ่องพิศโสภณ มิ่งมงคลนาเคนทร์ คเชนทรเฉลิมขวัญ ชาติฉัททันต์สูงศักดิ์ วิไลลักษณเลิศฟ้า
ประวัติ > เสาที่ผูกช้างเผือก

เสาที่ผูกช้างเผือกเป็นไม้ตะเคียนหิน ไม่ปรากฏเป็นหลักฐานว่าขุดฝังเพื่อผูกช้างในวันเดือนปีใด แต่ที่ว่าอยู่นอกเมืองทางด้านเหนือนั้น ก็คือทิศตะวันออกเฉียงใต้ของโรงเรียนสุรนารีวิทยาปัจจุบัน (มุมโรงเรียนสุนารีวิทยา ตรงข้ามกับสำนักงานสหกรณ์จังหวัด)
เนื่องจากเป็นเสาที่ผูกช้างเผือกซึ่งถือว่าเป็นสัตว์มงคลคู่บ้านคู่เมือง จึงมีผู้คนไปสักการะกราบไว้ เอาผ้าแพรไปผูก ชาวเมืองเรียกกันว่า หลักช้างเผือก ในช่วงนั้นยังมีลักษณะไม่เป็นศาลเจ้า เป็นเพียงเพิงหลังคาสังกะสีเท่านั้น
ประมาณปี พ.ศ.2504 มีการขยายถนนมิตรภาพด้านหน้าโรงเรียนสุรนารี โดยบริษัทฝรั่งเป็นผู้ก่อสร้างให้รื้อถอนเสาหลักช้างเผือกออก โดยยอมให้มีการตั้งศาลทำพิธีย้ายไปตั้งที่ฝั่งตรงข้าม ในพื้นที่ของสำนักงานสหกรณ์จังหวัดปัจจุบัน ต่อมานายช่างฝรั่งคนนั้นขับรถไปประสบอุบัติเหตุเสียชีวิต ผู้คนเชื่อกันว่า เป็นเพราะไปถอนเสาหลักช้างเผือก
เนื่องจากหลักช้างเผือก เป็นที่เคารพชาวเมือง แต่ตั้งอยู่ในที่ไม่เหมาะสม และมีภูมิทัศน์ที่ไม่สวยงาม จึงย้ายมาตั้งอยู่ตรงมุมถนนมนัสตัดกับถนนพลแสน ในที่สวนสาธารณะริมคูเมืองของเทศบาลนครนครราชสีมาในปัจจุบัน ห่างจากที่เดิมประมาณ 100 เมตร
ต่อมาการตั้งชื่อถนนเส้นจากที่ตั้งเสาหลักช้างเผือกเดิม ซึ่งเริ่มจากถนนมิตรภาพตรงไปผ่านโรงพยาบาลมหาราชถึงบ้านประโดกและบ้านหมื่นไวย จึงให้ชื่อถนนเส้นนี้ว่า ถนนช้างเผือก
วัดครุฑ

| วัดครุฑ |
| --- | --- |


ที่ตั้ง: เลขที่ 8 ซอยอิสรภาพ 35 ถนนอิสรภาพ แขวงบ้านช่างหล่อ เขตบางกอกน้อย กรุงเทพมหานคร 10700
ประเภท: วัดราษฎร์
นิกาย: มหานิกาย
เจ้าอาวาส: พระครูปริยัติศีลการ (ธงชัย จิรสีโล)
 สถานีย่อยพระพุทธศาสนา
วัดครุฑ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองมอญ ในแขวงบ้านช่างหล่อ เขตบางกอกน้อย กรุงเทพมหานคร วัดมีเนื้อที่ 18 ไร่ 2 ตารางวา ปัจจุบันมีพระครูปริยัติศีลการ (ธงชัย จิรสีโล) เป็นเจ้าอาวาสวัดครุฑ
วัดครุฑสร้างขึ้นเมื่อใดไม่ปรากฏ แต่พบหลักฐานในจดหมายเหตุของราชทูตพระเจ้าหลุยส์ที่ 14 แห่งฝรั่งเศสที่นำราชสาส์นมาถวายสมเด็จพระนารายณ์มหาราช ปี พ.ศ. 2216 และได้เยี่ยมชาวฝรั่งเศสที่เมืองธนบุรี พบว่ามีระบุถึงวัดนวลนรดิศวรวิหาร วัดครุฑ วัดเงิน (วัดรัชฎาธิษฐาน) และวัดทอง (วัดกาญจนสิงหาสน์วรวิหาร) วัดสร้างขึ้นใน พ.ศ. 2207 ได้รับพระราชทานวิสุงคามสีมาใน พ.ศ. 2210 และกรมพระราชวังบวรสถานมงคลทรงบูรณปฏิสังขรณ์เมื่อ พ.ศ. 2325 โดยมีสมเด็จพระพนรัตน์ วัดพระเชตุพนร่วมบูรณปฏิสังขรณ์ วัดครุฑได้รับการบูรณะให้รุ่งเรืองตั้งแต่ พ.ศ. 2512 เป็นต้นมา แต่เดิมมีการพิจารณายุบวัดครุฑเข้ากับวัดชิโนรสารามวรวิหาร แต่พระเทพเมธีเจ้าคณะจังหวัดธนบุรีในขณะนั้นได้พิจารณาไม่ยุบรวม และได้แต่งตั้งเจ้าอาวาสวัดครุฑตั้งแต่วันที่ 14 มกราคม พ.ศ. 2513
อาคารเสนาสนะในวัด ได้แก่ พระอุโบสถกว้าง 8.25 เมตร ยาว 29.45 เมตร สร้างด้วยอิฐฉาบปูน วิหารกว้าง 5.70 เมตร ยาว 11.20 เมตร ศาลาการเปรียญกว้าง 8 เมตร ยาว 16 เมตร กุฏิสงฆ์ 5 หลัง หอระฆังสร้างด้วยไม้กว้าง 2 เมตร สูง 6.80 เมตร
วัดบางขุนเทียนใน

| วัดบางขุนเทียนใน |
| --- | --- |
วัดบางขุนเทียนใน

ที่ตั้ง: เลขที่ 37 ซอยจอมทอง 13 ถนนจอมทอง แขวงจอมทอง เขตจอมทอง กรุงเทพมหานคร 10150
ประเภท: วัดราษฎร์
นิกาย: มหานิกาย
เจ้าอาวาส: พระครูสุทธิศีลคุณ(มนูญ)
 สถานีย่อยพระพุทธศาสนา
วัดบางขุนเทียนใน เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ในแขวงจอมทอง เขตจอมทอง กรุงเทพมหานคร วัดสร้างขึ้นในสมัยกรุงศรีอยุธยา ประมาณ พ.ศ. 2300 เดิมชื่อว่า วัดขนุน น่าจะได้รับการปฏิสังขรณ์ในสมัยรัชกาลที่ 3 และรัชกาลที่ 4
อาคารเสนาสนะและจิตรกรรมฝาผนัง > อาคารเสนาสนะ

พระอุโบสถเป็นทรงไทย หลังคาลดหนึ่งชั้น แต่ละชั้นมีผืนหลังคา 3 ตับ มีเสาพาไลรองรับชายคา เสาพาไลเป็นเสาสี่เหลี่ยมเรียบ ดูค่อนข้างแบบบาง ไม่ประดับบัวหัวเสา เป็นเสาแบบที่นิยมในสมัยรัชกาลที่ 3 กรอบหน้าบันประกอบด้วยช่อฟ้า ใบระกา หางหงส์ หน้าบันปั้นปูนประดับด้วยกระเบื้องสี เป็นลวดลายพรรณพฤกษา พระประธานในโบสถ์ ปางปาลิไลยก์
หน้าอุโบสถมีกำแพงแก้ว มีเจดีย์ทรงเครื่อง 2 องค์ มีเจดีย์ประจำมุมทั้งสี่และซุ้มประตูกำแพงเป็นทรงนาฬิกาฝรั่ง ลักษณะคล้ายกับที่วัดโพธิ์ ประดับลวดลายปูนปั้นลายไม้แบบตะวันตกที่เพี้ยนออกไปทางจีน หอระฆังก่ออิฐถือปูน มีลวดลายปูนปั้นประดับ ส่วนยอดเป็นชั้นรูปดอกบัวตูมลดหลั่นกัน หน้าซุ้มประตูกำแพงแก้วทางด้านข้างของพระอุโบสถมีเจดีย์ทรงเครื่อง
อาคารเสนาสนะและจิตรกรรมฝาผนัง > จิตรกรรมฝาผนัง

สันนิษฐานว่าเขียนในสมัยรัชกาลที่ 4 ตอนต้น โดยฝีมือช่างชั้นครู เป็นช่วงสุดท้ายของจิตรกรรมแบบดั้งเดิม ก่อนที่จะได้รับอิทธิพลการเขียนภาพแบบตะวันตก
ภาพจิตรกรรมฝาผนังหน้าพระประธานแสดงเรื่องพุทธประวัติ ตอนมารผจญ  มารหลายตนมีใบหน้าเหมือนชนชาติต่าง ๆ ทั้งฝรั่งตะวันตก จีน อาหรับ ผนังเบื้องหลังพระประธาน เขียนภาพพุทธประวัติ ตอนแสดงธรรมโปรดพุทธมารดา และตอนเสด็จลงจากสวรรค์ชั้นดาวดึงส์ ผนังด้านซ้ายพระประธาน เขียนภาพตอนพิธีอภิเษกสมรส พระเจ้าสุทโธทนะกับพระนางสิริมหามายา ด้านบนเป็นตอนพระนางสิริมหามายาประสูติพระโอรสและต่อเนื่องภาพเป็นพระราชพิธีอภิเษกสมรส เจ้าชายสิทธัตถะกับพระนางยโสธราพิมพา
ถัดมาเป็นภาพตอนออกมหาภิเนษกรมณ์ (ออกบวช) ตอนหลังออกบวช พระสิทธัตถะบำเพ็ญเพียรเพื่อความหลุดพ้น ผนังด้านขวาพระประธาน เป็นเรื่องตอนพระพุทธเจ้าเสวยวิมุติสุขภายหลังการตรัสรู้ในสถานที่ 7 แห่ง แห่งละสัปดาห์ แต่ช่างเขียนได้ย่นย่อเรื่อง ผนังระหว่างช่องหน้าต่างแสดงเรื่องชาดกต่าง ๆ
ซุ้มประตูลงรักปิดทอง
วัดคลองขุนศรี

| วัดคลองขุนศรี |
| --- | --- |

ชื่อสามัญ: วัดคลองขุนศรี, วัดขุนศรีเจริญราษฏร์, วัดขุนศรีล่าง
ที่ตั้ง: เลขที่ 48 หมู่ที่ 3 ทางหลวงท้องถิ่น นบ.ถ 14-007 ตำบลขุนศรี อำเภอไทรน้อย จังหวัดนนทบุรี 11150
ประเภท: วัดราษฎร์
นิกาย: มหานิกาย
เจ้าอาวาส: พระครูศรีนนทวรคุณ (รุ้งนภา กิตฺติธโร ป.ธ.6)
 สถานีย่อยพระพุทธศาสนา
วัดคลองขุนศรี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านคลองขุนศรี ตำบลขุนศรี อำเภอไทรน้อย จังหวัดนนทบุรี
วัดคลองขุนศรีตั้งวัดเมื่อวันที่ 9 มกราคม พ.ศ. 2452 มีนางทับเป็นผู้ถวายที่ดิน โดยหลวงพ่อมั่งเป็นผู้ดำเนินการสร้างและเป็นเจ้าอาวาสรูปแรก เดิมเป็นวัดที่อยู่ในเขตอำเภอบางเลน จังหวัดนครปฐม ต่อมาทางราชการได้โอนตำบลขุนศรีมาขึ้นกับจังหวัดนนทบุรี ในสมัยเจ้าอาวาสรูปที่ 6 (พระครูพ่วง ถิรจิตฺโต) ชาวบ้านเรียกว่า วัดขุนศรีเจริญราษฏร์ วัดได้รับพระราชทานวิสุงคามสีมาครั้งหลังเมื่อวันที่ 29 พฤศจิกายน พ.ศ. 2540
วัดมีพระพุทธรูปศักดิ์สิทธิ์ คือ หลวงพ่อเป๋ ซึ่งสร้างขึ้นในสมัยพระอาจารย์มั่ง (เจ้าอาวาสรูปแรก) สันนิษฐานว่าคราวที่พระอาจารย์มั่งได้ขอบริจาคชนวนมวลสารและโลหะต่าง ๆ จากชาวบ้านในชุมชนตามกำลังศรัทธาเมื่อราว พ.ศ. 2460 เพื่อใช้ในการหล่อหลวงพ่อเป๋ เมื่อหล่อสำเร็จแล้ว ชนวนโลหะที่เหลือจากการหล่อนั้น ได้นำมาจัดสร้างเหรียญหล่อหลวงพ่อเป๋รุ่นแรกขึ้น เล่ากันว่ามีความศักดิ์สิทธิ์และอภินิหารในด้านแคล้วคลาด การค้าขายรุ่งเรือง โชคลาภ และเมตตามหานิยม
วัดสวนใหญ่ (จังหวัดนนทบุรี)

| วัดสวนใหญ่ |
| --- | --- |

ชื่อสามัญ: วัดสวนใหญ่, วัดใหม่
ที่ตั้ง: เลขที่ 63 หมู่ที่ 2 ซอยบางกรวย-ไทรน้อย 20 ถนนบางกรวย-ไทรน้อย ตำบลวัดชลอ อำเภอบางกรวย จังหวัดนนทบุรี 11130
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดสวนใหญ่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 2 บ้านวัดกระโจม ตำบลวัดชลอ อำเภอบางกรวย จังหวัดนนทบุรี
แต่เดิมที่ตั้งวัดอยู่กลางดงไม้หนาแน่น ชาวบ้านได้ร่วมแรงร่วมใจกันสร้างวัดขึ้นในราว พ.ศ. 2375 (ปลายสมัยพระบาทสมเด็จพระพุทธยอดฟ้าจุฬาโลก) บนพื้นที่ประมาณ 11 ไร่ เรียกกันว่า วัดใหม่ ต่อมาเรียกว่า "วัดสวนใหญ่" ได้รับพระราชทานวิสุงคามสีมาเมื่อวันที่ 10 มกราคม พ.ศ. 2380 เขตวิสุงคามสีมากว้าง 25 เมตร ยาว 38 เมตร และผูกพัทธสีมาเมื่อวันที่ 15 กุมภาพันธ์ พ.ศ. 2328
อุโบสถหลังใหม่สร้างแทนอุโบสถหลังเดิมที่ชำรุดไปตามกาลเวลา ลักษณะเป็นอาคารทรงไทย หลังคาซ้อน 2 ชั้น ลด 2 ชั้น หน้าบันด้านหน้ามีพระพุทธรูปปางลีลา ถัดลงมาเป็นครุฑ หน้าบันด้านหลังเป็นรูปเทพยดาถือพระขรรค์อยู่เบื้องหลังพระพุทธรูป ถัดลงมาเป็นหงส์อยู่ด้านล่าง ประตูและหน้าต่างอุโบสถตกแต่งเป็นทรงมงกุฎ ประตูและหน้าต่างทุกบานมีงานแกะสลักรูปทวารบาลเหยียบบนไหล่ยักษ์และสัตว์หิมพานต์ต่าง ๆ เช่น สิงห์ หนุมาน ลิง ภายในอุโบสถเป็นที่ประดิษฐานพระพุทธรูปปางมารวิชัย มีเรือนแก้วแบบพระพุทธชินราช มีอัครสาวกเบื้องซ้ายขวา ด้านข้างของอุโบสถมีวิหารสมเด็จพระพุฒาจารย์ (โต พฺรหฺมรํสี) ถัดจากวิหารเป็นศาลาการเปรียญซึ่งด้านล่างใช้เป็นหอฉัน ถัดจากนั้นเป็นกุฏิสงฆ์
ศิลป์ รัตนพิบูลชัย

| ศิลป์ รัตนพิบูลชัย |
| --- | --- |


เลขาธิการนายกรัฐมนตรี
ดำรงตำแหน่ง 1 กุมภาพันธ์ พ.ศ. 2487 – 1 สิงหาคม พ.ศ. 2487
นายกรัฐมนตรี: จอมพล แปลก พิบูลสงคราม
ก่อนหน้า: ไชย ประทีปะเสน
ถัดไป: ทองเปลว ชลภูมิ
 
ข้อมูลส่วนบุคคล
เกิด: 19 มกราคม พ.ศ. 2446
เสียชีวิต: 6 ตุลาคม พ.ศ. 2499 (53 ปี)

พลโท ศิลป์ รัตนพิบูลชัย หรือ สิลป์ รัตนพิบูลชัย หรือ ขุนศิลป์ศรชัย (นามเดิม ศิลป์ รัตนวราหะ 19 มกราคม พ.ศ. 2446-6 ตุลาคม พ.ศ. 2499) เป็นอดีตเลขาธิการนายกรัฐมนตรี อดีตเจ้ากรมการขนส่งทหารบก เจ้ากรมการรักษาดินแดน อธิบดีกรมการขนส่ง เป็นบุคคลสำคัญผู้หนึ่งในคณะก่อการรัฐประหารในประเทศไทย พ.ศ. 2491 อดีตสมาชิกสภาผู้แทนราษฎรประเภทที่สอง ในสภาผู้แทนราษฎรไทย ชุดที่ 7
ประวัติ

ขุนศิลป์ศรชัย ได้รับแต่งตั้งเป็นเลขาธิการนายกรัฐมนตรี เมื่อปี พ.ศ. 2487 สืบต่อจากพลตรี ไชย ประทีปะเสน ในรัฐบาลของจอมพล ป.พิบูลสงคราม
ขุนศิลป์ศรชัย รับราชการทหาร เคยดำรงตำแหน่งสำคัญ อาทิ เจ้ากรมการขนส่งทหารบก เจ้ากรมการรักษาดินแดน
ขุนศิลป์ศรชัย เป็นบุคคลสำคัญผู้หนึ่ง ในการรัฐประหารในประเทศไทย พ.ศ. 2491 คือ เมื่อวันที่ 6 เมษายน พ.ศ. 2491 เวลาประมาณ 09.00 น. ซึ่งตรงกับวันจักรี อันเป็นวันหยุดราชการ กลุ่มนายทหารจำนวน 4 คน ประกอบด้วย พ.ท.ก้าน จำนงภูมิเวท, พล.ต.สวัสดิ์ สวัสดิ์รณชัย สวัสดิเกียรติ, พ.อ.ขุนศิลปศรชัย และ พ.ท.ละม้าย อุทยานานนท์ ได้แต่งกายเต็มยศขัดกระบี่ถือปืนเข้าพบ นายควง อภัยวงศ์ ที่บ้านพักในซอยตรงข้ามสนามกีฬาแห่งชาติ อ้างเหตุเรียกร้องให้นายควงจ่ายเงินจำนวน 28 ล้านบาท อันเป็นค่าใช้จ่ายระหว่างเดินทางกลับจากเชียงตุง หลังการสิ้นสุดสงครามโลกครั้งที่สอง ซึ่งได้ทำการเบิกจ่ายก่อนหน้านั้นแล้วจากกระทรวงการคลัง จำนวน 9 ล้านบาท แต่นายควงไม่ยอมจ่าย ซึ่งเรื่องนี้เป็นความขัดแย้งระหว่างนายควงกับทหารกลุ่มนี้มาอยู่ก่อนแล้ว ที่ทำให้ก่อนหน้านั้นมีข่าวลือว่าจะเกิดการรัฐประหาร และที่สุดขอให้นายควงลาออกจากตำแหน่งนายกรัฐมนตรีภายใน 24 ชั่วโมง โดยอ้างว่าคณะนายทหารที่ทำการรัฐประหาร 8 พฤศจิกายน พ.ศ. 2490 นั้น เห็นว่ารัฐบาลนายควงไม่สามารถแก้ไขปัญหาภาวะเศรษฐกิจของชาติที่ตกต่ำลงได้ โดยเฉพาะเรื่องค่าครองชีพที่พุ่งสูงขึ้นมาก จนที่สุดในเวลา 16.00 น. ที่ประชุมได้ร่างใบกราบบังคมทูลลาออกของนายควงเสร็จ และมีมติให้ นายควงพ้นจากตำแหน่งนายกรัฐมนตรี ในวันที่ 8 เมษายน พ.ศ. 2491 เนื่องจากรัฐประหารครั้งนี้ กระทำเป็นการภายในใช้นายทหารเพียงไม่กี่คน โดยไม่มีการเคลื่ยนย้ายกำลังพลใด ๆ ทำให้ได้ชื่อว่า "รัฐประหารเงียบ" ซึ่งสื่อมวลชนในขณะนั้นเรียกเหตุการณ์ครั้งนี้ว่าเป็น "การจี้นายกรัฐมนตรี"
ขุนศิลป์ศรชัย มีบทบาทสำคัญคือ เมื่อวันที่ 23 กุมภาพันธ์ พ.ศ. 2492 ขณะที่คณะรัฐนมตรีได้มีการประชุมกันอยู่นั้น พันเอกศิลป์ รัตนพิบูลชัย เจ้ากรมการรักษาดินแดน ได้เข้าไปในที่ประชุมคณะรัฐมนตรี และรายงานให้จอมพล ป. ทราบถึงเหตุการณ์คณะนายทหารชั้นผู้น้อยจำนวนหนึ่งได้นำรถถัง 6 คัน พร้อมด้วยอาวุธครบมือ กำลังเดินทางมายังทำเนียบรัฐบาล และเจตนาสังหารโหดคณะรัฐมนตรีทั้งชุด นำไปสู่การประกาศสถานการณ์ฉุกเฉิน หรือเรียกว่า "กบฏวังหลวง" ในเวลาต่อมา
ขุนศิลป์ศรชัย ได้รับแต่งตั้งเป็นสมาชิกสภาผู้แทนราษฎร ประเภทที่สอง เมื่อวันที่ 30 พฤศจิกายน พ.ศ. 2494
ขุนศิลป์ศรชัย ได้รับแต่งตั้งเป็นอธิบดีกรมการขนส่ง ในปี พ.ศ. 2495 ซึ่งมีผลงานสำคัญในการเพิ่มทุนให้บริษัท ขนส่ง จำกัด ในการจัดซื้อรถโดยสารและเรือโดยสารเพิ่มเติม และเปิดการเดินรถเพิ่มเติมในเส้นทางกรุงเทพฯ-นนทบุรี
พลโท ศิลป์ ถึงแก่กรรมและมีงานพระราชทานเพลิงศพ ณ เมรุวัดพระศรีมหาธาตุ วันที่ 6 ตุลาคม พ.ศ. 2499